La Bibia piemontèisa/Testament Vej/Salm/Salm 130


Salm

130. Nosgnor! Dal përfond i crijo a ti 

Ël Salmista, ch’a l’ha fiusa che Nosgnor a-j përdonrà ij sò pecà, a ciama agiùt al Signor përchè a l’é pròpi ant ël pì bel mes ëd patiment, e a cissa ‘l pòpol a fé l’istess.    

Cant ëd la montà. Nosgnor! Dal përfond i crijo a ti. Nosgnor scot-me! Dame da ment. It suplico: Misericòrdia! S'it visèisse 'd tùit ij pecà, gnun a podrìa mai presentesse dnans a ti. Ma ti't ses bin dispòst a përdoné përchè ti't peusse esse onorà. I l'hai fiusa an Nosgnor, l'hai fiusa an chiel con tut me cheur. I speto soe paròle ëd compassion. I l'hai l'anvìa 'd Nosgnor, tanme le vardie a speto l'albadòr. Israel spera an Nosgnor, përché chiel a l'ha për nojàutri n'amor sensa fin e a l'é pì che dispòst a liberene. Chiel a rendrà Israel lìber da tute le conseguense dij sò pecà.

Nòte 

Bibia
Testament Vej
Salm